stanford-oval/wikipedia huggingface dataset:
Jägala jõgi

| Jägala jõgi |
| --- | --- |
 Jägalský vodopád
Maanosa:  Eurooppa
Maat:  Viro
Maakunnat:  Harjumaa, Järvamaa
Kunnat:  Järvan kunta, Paiden kaupunki, Anijan kunta, Kuusalu, Jõelähtme
Vesistöalue ja valuma-alueen tietoja
Päävesistöalue:  Jägala jõen vesistö
Pinta-ala:  1 481,3 km² 
Joen uoman kohteita
Alkulähde:  Ahulan kylä, Ambla, Järvamaa
 :  59°6′48″N, 25°44′14″E
Laskupaikka:  Suomenlahti, Jõesuu, Jõelähtme, Harjumaa
 :  59°28′42″N, 25°9′1″E
Läpivirtausjärvet:  Vetla paisjärv, Pikaveski järv, Kaunissaaren tekojärvi ja Linnamäen patojärvi
Esteet:  Vetla paisjärv, Kaunissaaren tekojärvi, Kehra, Vabriku, Jägalan vesiputous ja Linnamäen patojärvi
Sivu-uomat:  Ambla jõgi, Jänijõgi, Mustjõgi, Aavoja, Soodla jõgi ja Jõelähtme jõgi
Taajamat:  Ahula, Kaalepi, Vetla, Kehra, Jägala, Jägala-Joa ja Jõesuu
Mittaustietoja
Lähdekorkeus:  85 m mpy. 
Laskukorkeus:  0 m mpy.
Korkeusero:  85 m  
Pituus:  98,8 km 
Kaltevuus:  0,84 m/km 
Keskivirtaama:  10 – 12 m³/s (MQ) 
Muuta
Muualla:  Wikimedia Commons
Jägala jõgi (myös Kehra jõgi) on joki Viron pohjoisosissa Harjumaalla ja Järvamaalla ja se laskee Suomenlahden Jõesuu lahteen Jõelähtmessä. Joella on yläjuoksulla myös nimet Kiigumõisa jõgi tai Kigumõisa jõgi.
Hallinnolliset alueet

Jägala jõgi virtaa suhteellisen tiheästi asutun alueen läpi Järvamaalla ja Harjumaalla. Se saa alkunsa Ahulan kylässä Albun kunnassa Järvamaalla. Se virtaa aluksi yli 10 kilometriä lounaaseen, kääntyy sitten seitsemäksi kilometriksi länteen ja alkaa tämän jälkeen kulkea luoteeseen kohti Suomenlahtea. Lounaaseen virratessaan se käväisee lyhyesti Roosna-Allikun ja Paiden kuntien puolella, mutta palaa sitten takaisin Albun kuntaan. Voosen eteläpuolella se ylittää Anijan kunnan rajan. Se kulkee Anijassa pitkään ja virtaa sitten Kehran läpi. Partsaaren jälkeen se toimii hetken Kuusalun ja Anijan rajajokena, jonka jälkeen se jatkaa Jõelähtmen kunnan alueella Jägalan kylän läpi ja Jägala-Joa pikkukylän läpi ennen kuin se laskee Jõesuun kylässä Suomenlahteen Ihasalun lahdessa Jõesuun lahteen Jõelähtmessä.
Joen kulku

Joki on 99 kilometriä pitkä ja sen valuma-alue on 1 480 km² suuruinen. Joki alkaa peltoalueelta, mutta virtaa kolmanneksen verran metsä- ja suoalueilla. Alajuoksulla se virtaa taas tiheän asutuksen alueella. Joella on suurin kaltevuus alajuoksulla, missä sijaitsevat putoukset ja kosket. Jägala jõgi on valuma-alueensa pääuoma, joten sen kulku voidaan esittää aloittamalla sen alkulähteestä ja lopettamalla sen joensuuhun. Sen alkulähde sijaitsee Pandiveren ylängön länsilaidalla. Joki alkaa koneellisesti suoraksi kaivettuna ja kulkee Ahulan kylän peltoaukean keskellä. Ojan lähde on nimetön lähdelampi. Joen yläjuoksu sijaitsee Kõrvemaan suoalueella ja muutaman kilometrin jälkeen se ohittaa Kaalepin kylän ja poistuu Kaalepi soolle ja kiertää sekä Kilingi raban että Tartussaare raban muodostaman suuren suoalueen eteläkautta. Sen jälkeen se laskee pohjoiseen ohittaen Tellissaare raban, Seli raban ja Laeksaare raban niiden itäpuolelta. Tasangolla meanderoivan joen uomaa on oiottu suoremmaksi, mikä on jättänyt makkarajärviä tai -uomia joen sivuille.
Ambla jõgi yhtyy Jägala jõgeen oikealta. Se on 31 kilometrin pituisena ja valuma-alueeltaan 158 km² suuruisena neljänneksi suurin sivujoki. Jägala joki jatkaa Amblan jälkeen metsäjokena, mutta vajaa 10 kilometrin päässä sen katkaisee pieni pato Vetlan kylässä . Noin 7 kilometriä alempana siihen yhtyy oikealta Jänijõgi, joka on 32 kilometriä pitkä ja valuma-alueeltaan 172 km² suuruinen. Jänijõen yhtymäkohdan alla on pato, joka nostaa Pikaveskin patoaltaan veden . Heti sen jälkeen jokeen yhtyy oikealta puolet pienempi ja Aegviidusta tuleva Mustjõgi. Kaksi kilometriä alempana Pikvan peltoalueen edustalla joki muodostaa monipolvisen sykerön. Sykerö on jäänne joen meanderoivasta luonteesta sekä oikasukaivannoista, jonne Kaunissaaren tekojärven padon nostamat vedet ovat tulvineet. Soodla jõgi, joka on 85 kilometriä pitkä ja jonka valuma-alueen laajuus on 222 km², yhtyy Jägala jõgeen oikealta viisi kilometriä Kehran alapuolella.
Joen alitettua Tallinna–Narva maantien, yhtyy siihen vasemmalta Jõelähtme jõgi. Se on 49 kilometriä pitkä joki, jonka valuma-alue on 309 km² ja joka on siten Jägala jõen suurin sivujoki. Yhtymäkohdan yläpuolella 4,3 kilometriä joensuusta kulkee itä-länsi-suuntaisena Baltian klintti, jonka jyrkkä reuna erottuu Viron pohjoisrannikon luonnossa selvästi. Jägala jõgi putoaa klintin reunan yli muodostaen 7,8–8,1 metriä korkean ja yli 50 metriä pitkän Jägalan vesiputouksen (vir. Jägala juga). Ennen laskemistaan Suomenlahteen, on jokeen rakennettu Linnamäen patojärvi, jota hyödyntää Linnamäen voimalaitos. Linnamäki-nimitys viittaa tunnettuun Jägalan linnamäkeen.
Vesistöjärjestelyitä

Jägala jõgi on osa laajempaa Tallinnan vesihuoltojärjestelmää, jossa muun muassa Jägala jõen vesiä johdetaan Tallinnan asukkaiden ja teollisuuden käyttöön. Joen yläjuoksulla sijaitsee vuonna 1984 valmistunut Sae–Paunküla kanal, jota pitkin johdetaan vettä Paunkülan tekojärveen, joka sijaitsee yhdeksän kilometrin päässä Pirita jõen vesistössä. Myös Kaunissaaren tekojärvi kuuluu tähän vedenhuoltojärjestelmään. Jägala jõgeen yhtyvä Aavoja on padottu Aavojan tekojärveksi, josta on vuonna 1984 valmistuneet kanavat Kaunissaaren tekojärven ja Soodlan tekojärveen välillä. Soodla jõgi yhtyy oikealta Jägala jõgeen viisi kilometriä Kehran alapuolella.
Luontoarvoja

Joki on lohen, purotaimenen, taimenen ja harjuksen luontaisen lisääntymisalue.
Jägala jõen suu
Jägalan putouksen jälkeinen koski
Jägala jõgi Kehrassa
Kaunissaaren tekojärvi
Joen kulkua Anijan kunnassa
Jan Hurri

Jan Hurri on suomalainen taloustoimittaja.
Hurri opiskeli Tampereen yliopistossa toimittajatutkintoa, joka jäi työkiireiden vuoksi kesken. Hän työskenteli taloustoimittajana Turun Sanomissa 1985–1989, Talouselämä-lehdessä 1989–1997 ja Taloussanomissa lehden perustamisesta lähtien vuodesta 1997.
Hurri palkittiin 2011 Ilta-Sanomien ja Taloussanomien journalistipalkinnolla. Vuonna 2012 hän sai Suomen Kuvalehden journalistipalkinnon.
Aiheesta muualla

Jan Hurrin artikkelit Taloussanomien arkistossa
Josef Kadraba

Josef Kadraba vuonna 1962.
Josef Kadraba (29. syyskuuta 1933 – 5. elokuuta 2019) oli tšekkiläinen jalkapalloilija. Hän pelasi Tšekkoslovakian jalkapallomaajoukkueessa maailmanmestaruuskilpailuissa 1962.
John William Mackay

| John William Mackay |
| --- | --- |

Henkilötiedot
Syntynyt: 28. marraskuuta 1831 Dublin
Kuollut: 10. heinäkuuta 1902 (70 vuotta) Lontoo
Muut tiedot
 Nimikirjoitus
John William Mackay (28. marraskuuta 1831 Dublin – 10. heinäkuuta 1902 Lontoo) oli irlantilaissyntyinen yhdysvaltalainen liikemies ja lahjoittaja. Nevadan hopeakaivoksilla vaurastunut, "hopeakuninkaaksi" kutsuttu Mackay oli 1800-luvun loppupuolella yksi maailman rikkaimpia miehiä.
Elämä ja ura

Mackay muutti köyhien vanhempiensa kanssa Yhdysvaltoihin vuonna 1840. Hän työskenteli aluksi New Yorkin telakalla, ja oli sitten malminetsijänä Kaliforniassa ja työskenteli Sierran piirikunnan kultakaivoksilla Kalifornian kultaryntäyksen aikana. Mackay meni sitten Virginia Cityyn, Nevadaan kauppiaaksi ja kapakoitsijaksi, menetti kaiken Kaliforniassa ansaitsemansa ja harjoitti kaivostoimintaa Nevadassa. Vuonna 1873 hän löysi liikekumppaniensa kanssa rikkaan Bonanza-hopeasuonen syvältä Comstockin louhoksesta. Myöhemmin Mackay harjoitti Yhdysvaltain länsirannikon suurinta pankkitoimintaa Kaliforniassa ja Nevadassa lopulta huonolla menestyksellä ja perusti vuonna 1884 The Commercial Cable Companyn, joka laski kaksi transatlanttista kaapelia. Kaapeliyhtiön yhteyteen hän perusti Postal Telegraph Company -yhtiön, ja päihitti Jay Gouldin monopoliaseman Yhdysvaltain lennätinliiketoiminnassa. Mackay muutti 1880-luvun loppupuolella Eurooppaan ja kuoli Lontoossa vuonna 1902.
Mackay lahjoitti avokätisesti erityisesti roomalaiskatolisen kirkon hyväntekeväisyyteen ja perusti lahjoituksillaan Virginia Cityssä sijainneen roomalaiskatolisen orpokodin. Vuonna 1908 hänen leskensä ja poikansa lahjoittivat Nevadan yliopistolle varoja hänen nimeään kantavan kaivoskoulun perustamiseen.
Aiheesta muualla

Wikimedia Commonsissa on kuvia tai muita tiedostoja aiheesta .
Jan Huitema

| Jan Huitema |
| --- | --- |

Euroopan parlamentin jäsen
 1.7.2014–  
Ryhmä:  Uudistuva Eurooppa -ryhmä
Henkilötiedot
Syntynyt: 5. heinäkuuta 1984 (ikä 40) Makkinga, Alankomaat
Kansalaisuus:  hollantilainen
Tiedot
Puolue:  Vapauden ja demokratian kansanpuolue
Aiheesta muualla
www.janhuitema.nl
Jan Huitema (s. 5. heinäkuuta 1984 Makkinga, Alankomaat) on hollantilainen poliitikko. Huitema edustaa Vapauden ja demokratian kansanpuoluetta. Huitema on toiminut Euroopan parlamentin jäsenenä heinäkuusta 2014 lähtien. Hän edustaa Euroopan parlamentissa Uudistuva Eurooppa -ryhmää.
Aiheesta muualla

Kuvia tai muita tiedostoja aiheesta Jan Huitema Wikimedia Commonsissa
Jan Huitema Euroopan parlamentin jäsenet. Euroopan parlamentti.
Kaivo (elokuva)

| Kaivo |
| --- | --- |
 Elokuvan juliste, Heikki Maunula.
Ohjaaja:  Pekka Lehto
Käsikirjoittaja:  Outi Nyytäjä
Tuottaja:  Pekka Lehto
Säveltäjä:  Anssi Tikanmäki
Kuvaaja:  Esa Vuorinen
Leikkaaja:  Arturas Pozdniakovas
Lavastaja:  Anu Maja
Koreografi:  Arja Raatikainen
Pääosat:  Merja Larivaara Auvo Vihro
Valmistustiedot
Valmistusmaa:  Suomi
Levittäjä:  Finnkino
Ensi-ilta:  2. lokakuuta 1992
Kesto:  110 min
Alkuperäiskieli:  suomi
Aiheesta muualla
IMDb 
Elonet
AllMovie
Infobox OKNimi-testi OK: 
Kaivo on Pekka Lehdon ohjaama suomalainen draamaelokuva vuodelta 1992. Pääosia elokuvassa esittivät Merja Larivaara ja Auvo Vihro. Sivuosissa nähtiin muun muassa Martti Suosalo ja Liisamaija Laaksonen.
Juoni

Tositapahtumiin perustuva elokuva kertoo nuoresta maatilan emännästä (Merja Larivaara), joka masennuksen ja mielisairauden murtamana päätyy hukuttamaan kaksi lastaan kaivoon. Elokuvassa perhe asuu suuressa komeassa kartanossa kivinavettoineen, ja perheenäiti Anna-Maijan velvollisuudentuntoa kuvataan sillä, että hän haluaa pestä lehmät joka päivä.
Tuotanto

Kaivo oli vuonna 2010 kaikkien aikojen kahdenneksitoista kallein suomalainen elokuva. Kuvauksissa käytettiin muun muassa näyttäviä ilmasta kuvattuja maisemapanoraamoja.
Hautajaiskohtauksen ympäristönä on Uskelan Isokylän emäkirkon kirkkomaa.
Vastaanotto

Elokuvan näyttelijöistä Merja Larivaara sai roolisuorituksestaan parhaan naispääosan Jussi-palkinnon ja Liisamaija Laaksonen  parhaan naissivuosan Jussi-palkinnon. Esa Vuorinen palkittiin parhaan kuvauksen Jussilla.
Johnny Cage

| Johnny Cage |
| --- | --- |

Esiintynyt:  Mortal Kombat   Mortal Kombat II   Mortal Kombat Trilogy   Mortal Kombat 4   Mortal Kombat Gold   MK: Deadly Alliance   MK: Tournament Edition   MK: Shaolin Monks   MK: Armageddon
Henkilötiedot
Kotimaa:  Earthrealm
Laji:  Ihminen
Taistelulajit:  Jeet Kune Do (MK:DA)   Shorin-Ryu (MK:A)   Karate (MK:DA)
Aseet:  Bowie knife/Pistol (MK4)   Nunchaku (MK:DA, MK:A)
Liittoumat:  Earthrealmin soturit
Johnny Cage on kuvitteellinen hahmo Mortal Kombat -taistelupelisarjassa. Hänen oikean nimensä on paljastettu olevan John Carlton.
John Wilkins

| John Wilkins |
| --- | --- |

Henkilötiedot
Syntynyt: 14. helmikuuta 1614 Fawsley, Northamptonshire, Englanti
Kuollut: 19. marraskuuta 1672 (58 vuotta) Lontoo
Koulutus ja ura
Tutkimusalue:  Tieteenfilosofia, leksikografia, kryptografia, matematiikka, teologia ja tähtitiede
   
John Wilkins (14. helmikuuta 1614 Fawsley, Northamptonshire, Englanti – 19. marraskuuta 1672 Lontoo) oli englantilainen anglikaaninen kirkonmies ja luonnontieteilijä. Hän oli yksi Royal Societyn perustajista. Hän oli Chesterin piispa vuodesta 1668 kuolemaansa saakka.
Elämä ja ura

Wilkins oli oxfordilaisen kultasepän poika. Hän opiskeli Oxfordin yliopiston Magdalen Hallissa. Hänet vihittiin papiksi ja hänestä tuli Fawsleyn kirkkoherra vuonna 1637, mutta hän erosi pian ja ryhtyi peräkkäin lordi Sayen ja Selen, lordi Berkeleyn ja Kaarle I:n veljenpojan ja myöhemmän Pfalzin vaaliruhtinaan Kaarle Ludvigin kappalaiseksi. Englannin sisällissodan aikana vuonna 1648 hänestä tuli Oxfordin Wadham Collegen rehtori. Hänen alaisuudessaan college menestyi poikkeuksellisen hyvin, sillä vaikka hän kannatti Oliver Cromwellia, hänellä oli yhteyksiä sivistyneimpiin rojalisteihin, jotka antoivat poikansa hänen huostaansa. Vuonna 1659 Richard Cromwell nimitti hänet Cambridgen yliopiston Trinity Collegen rehtoriksi. Englannin restauraation yhteydessä vuonna 1660 hänet erotettiin, mutta hänet nimitettiin Yorkin kaniikiksi ja Middlesexin Cranfordin kirkkoherraksi. Vuonna 1661 hän toimi Gray's Innin saarnaajana ja vuonna 1662 Lontoon St Lawrence Jewryn kirkkoherrana. Hänestä tuli Northamptonshiren Polebrookin kirkkoherra vuonna 1666, Exeterin kaniikki vuonna 1667 ja seuraavana vuonna St Paulin katedraalin kaniikki ja Chesterin piispa George Villiersin, Buckinghamin toisen herttuan vaikutuksesta. Hänellä oli vahva kiinnostus luonnontieteisiin, ja hän oli Royal Societyn perustaja ja sen ensimmäinen sihteeri. Hän oli tunnettu suvaitsevaisuudestaan ja maltistaan suurten poliittisten ja uskonnollisten kiistojen ja väkivallan aikakaudella.
Hänen lukuisista teoksistaan tärkein on Essay towards a Real Character and a Philosophical Language (1668), jossa hän yrittää hahmotella uuden keinotekoisen universaalin kielen filosofien käyttöön. Hänet muistetaan myös teoksesta The Discovery of a World in the Moon (1638, 3. painos, jonka liitteenä on The possibility of a passage thither, 1640), jossa hän yritti todistaa, että Kuu oli asuttava maailma. Myöhempään painokseen hän lisäsi luvun siitä, että Kuu oli mahdollista saavuttaa tahdonvoimalla. Muita teoksia ovat A Discourse concerning a New Planet (1640), kryptografinen teos Mercury, or the Secret and Swift Messenger (1641) ja Mathematical Magick (1648).
Aiheesta muualla

Kuvia tai muita tiedostoja aiheesta John Wilkins Wikimedia Commonsissa
Johnny Bucyk

Johnny Bucyk
| Stanley Cup  |
| --- | --- | --- |
|  | Boston Bruins | 1970  |
|  | Boston Bruins | 1972  |
John Paul ”Chief” Bucyk (s. 12. toukokuuta 1935 Edmonton, Alberta, Kanada) on uransa lopettanut NHL-jääkiekkoilija, joka pelasi suurimman osan urastaan Boston Bruinsissa. Hän pelasi pitkän uran NHL:ssä ja teki 1 369 tehopistettä 1 540 runkosarjaottelussa. Bucyk on myös vanhin 50 maaliin kauden aikana yltänyt pelaaja NHL:n historiassa tehtyään 51 maalia 35-vuotiaana kaudella 1970–1971.
Sukutaustaltaan hän on ukrainalainen. Hän olikin yksi jäsen Boston Bruinsin legendaarisessa 1950-luvun ukrainalaisketjussa Uke Linessa, Bucyk–Stasiuk–Horvath.
Saavutuksia

NHL:n tähdistöottelu 1955, 1963, 1964, 1965, 1968, 1970 ja 1971
NHL:n ensimmäinen tähdistökentällinen 1971
NHL:n toinen tähdistökentällinen 1968
Lady Byng Memorial Trophy 1971 ja 1974
Lester Patrick Trophy 1977 (kiekkoilun edistämisestä Yhdysvalloissa)
Bucykin lopetettua vuonna 1978 Boston Bruins jäädytti hänen pelinumeronsa 9
Hockey Hall of Fameen 1981
1998 sijalla 45 The Hockey News' -lehden 100 suurimman pelaajan NHL-painotteisella listalla
Aiheesta muualla

Johnny Bucyk The Internet Hockey Databasessa (englanniksi)
| 0 | 1 | 2 |
| --- | --- | --- |
| Edeltäjä: Phil Goyette Gilbert Perreault | Lady Byng Memorial Trophyn voittaja 1971 1974 | Seuraaja: Jean Ratelle Marcel Dionne |
Kajo

| Kalle Niskanen> Henkilötiedot |
| --- | --- |
Syntynyt: 28. syyskuuta 1989 (ikä 35) Kaarina
Muusikko
Taiteilijanimi:  Kajo
Laulukielet:  suomi
Tyylilajit:  rap
Yhtyeet:  Sakea, Yhdentekevää
  [ Muokkaa Wikidatassa ] [ ohje ]  
Kalle ”Kajo” Niskanen (s. 28. syyskuuta 1989 Kaarina) on suomalainen rap-artisti, joka tunnetaan parhaiten osallistumisistaan rapin SM-kilpailuihin. Kajo on kilpaillut kilpailuissa vuosina 2005–2011 ja 2015. Hän on voittanut vuosina 2009, 2011 sekä 2015 ja häntä pidetään yhtenä Suomen parhaista battle-artisteista.[lähde? ] Kajo on myös perustanut kaarinalaisen rap-kokoonpanon nimeltä Sakea yhdessä S-Mollin kanssa. Kajo asuu nykyään Kokkolassa. Kajo aloitti räppäämisen viidennellä luokalla. Kajon ensimmäinen soolojulkaisu Promo EP julkaistiin 11. maaliskuuta 2011. Kajo on perustanut S-Mollin kanssa Skriivaa ku riivaa (SKR) -nimisen kirjoitettujen battlejen liigan. Ensimmäinen battle järjestettiin vuonna 2012 Old Texasissa Kaarinassa. Kajo oli myös Suomen Kommunistisen Puolueen ehdokkaana vuoden 2015 eduskuntavaaleissa.
Kajo muodostaa Yhdentekevää-duon yhdessä siskonsa MC Pyhä Lehmän (Karoliina Niskanen) kanssa. Yhtyeen debyyttialbumi Yhdentekemää ilmestyi tammikuussa 2014.
Sakea

Freestylen ohella Kajo on räpännyt S-mollin kanssa Sakea-yhtyeessä vuodesta 2004 lähtien. Sakean ensilevyä myytiin muun muassa The Funkiest -levykaupassa Helsingissä ja Gangsta Clothing Storessa Turussa. Sakean ensilevy ”Käsikasvattajan” myytiin loppuun Funkiestissä.
Diskografia > EP:t

Promo EP (2011)
Diskografia > Vierailijana

| Artisti | Kappale | Albumilta | Muut vierailijat | Vuosi |
| --- | --- | --- | --- | --- |
| Altis | "Jugeboxi" | Sairaala LP |  | 2009 |
| Jake the Break & Flam | "Painakaa pojat mieleen" | Rattaat pyörimään | Are | 2011 |
| Altis | "Terapia" | Ottaa päähän |  | 2011 |
| Altis | "Hirttoköysi ja sika" | Kovakustanne LP | Illmasta | 2012 |
| Altis | "Sano mitä sanot" | Kovakustanne LP |  | 2012 |

| Rivo | "Freestyle-outro" | Ikuisuusprojekti | 2nen, Krister, Ironine | 2012 |
| Ironine | "Dystopia" |  |  | 2012 |
| Madvekee & MC Kajo | Nimenhuuto |  |  | 2017 |
| Ekstaasi | Se menee niin | Seppuku |  | 2018 |
| Ekstaasi | Ihmisroska |  |  | 2019 |
| Altis | "Terapia",pt2 | Musta Valo |  | 2020 |
Aiheesta muualla

Artikkeli Kajosta Turun Sanomissa[vanhentunut linkki]
Kajo vieraana Mestarisoundissa
"Kajo räppäsi voittoon" Artikkeli Yle.fi[vanhentunut linkki]
Jokihaukka

| Jokihaukka |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Päiväpetolinnut Accipitriformes
Heimo::  Haukat Accipitridae
Alaheimo::  Perninae
Suku::  Jokihaukat Leptodon
Laji::  cayanensis
Kaksiosainen nimi
 Leptodon cayanensis  (Latham, 1790) 
Alalajit
 Leptodon cayanensis cayanensis (Latham, 1790)  Leptodon cayanensis monachus (Vieillot, 1817) 
Katso myös
   Jokihaukka Wikispeciesissä   Jokihaukka Commonsissa 
Infobox OKNimi-testi OKIUCN-testi OK: 
Jokihaukka (Leptodon cayanensis)  on haukkojen heimoon kuuluva lintu. Sen levinneisyysaluetta ovat Etelä-Amerikassa Argentiina, Belize, Bolivia, Brasilia, Colombia, Costa Rica, Ecuador, El Salvador, Ranskan Guyana, Guatemala, Guayana, Honduras, Meksiko, Nicaragua, Panama, Paraguay, Peru, Suriname, Trinidad ja Tobago ja Venezuela.
Linnun kanta on levinneisyysalueellaan pienenemässä.
Linnun paino on 474 grammaa.
Jhajjarin piirikunta

Jhajjarin piirikunta (hindiksi झज्जर जिला, Jhajjara jilā, pandžabiksi ਝੱਜਰ ਜ਼ਿਲ੍ਹਾ, Jhajjara zilhā) on yksi Intian Haryanan osavaltion 21 piirikunnasta. Piirikunta rajautuu pohjoisesta Rohtakin piirikuntaan, lännestä Delhiin, etelästä Rewarin ja Gurgaonin piirikuntiin ja lännestä Bhiwanin piirikuntaan.
Piirikunnassa oli vuoden 2011 väestönlaskennassa 958 405 asukasta.
Josef Kaplan

Josef Kaplan (6. joulukuuta 1903 Viipuri – 23. toukokuuta 1978 Lontoo) oli suomalainen sisätautilääkäri ja nuoruudessaan maajoukkuetason jääpalloilija.
Josef Kaplan opiskeli ylioppilaaksi Viipurissa ja muutti 1920-luvun alussa Helsinkiin ja opiskeli lääkäriksi Helsingin yliopistossa valmistuen vuonna 1933. Sen jälkeen jatko-opiskeli vielä Itävallassa ja Ruotsissa valmistuen vuonna 1940 sisätautilääkäriksi. Vuosina 1940–1946 hän työskenteli kunnallisissa ja valtiollisissa sairaaloissa kuten Kivelän sairaalassa. Sen jälkeen hän siirtyi Helsingin kaupungin liikennelaitoksen päällikkölääkärin virkaan, jossa tehtävässä hän oli eläköitymiseensä eli vuoteen 1961 asti. Talvi- ja jatkosodassa hän toimi sairasjunan päällikkölääkärinä ja sotasairaalan lääkärinä. Sotilasarvoltaan hän oli lääkintämajuri.
Josef "Kapsi" Kaplan aloitti jääpallouransa Viipurissa paikallisten IFK:n ja Reippaan riveissä. Hän siirtyi opiskelujen myötä Helsinkin ja siirtyi Kiffenin jääpallomiehistöön kaudesta 1925/1926 lähtien. Alkujaan hän pelasi hyökkääjänä, mutta siirtyi myöhemmin puolustukseen. Hänestä tuli 1920-luvulla Suomen parhaita keskustukimiehiä. Maaotteluita hänen urallaan kertyi 6 A -maaottelua ja 1 B -maaottelu. SM-mitaleita hän oli voittamassa Kiffenin riveissä kaksi SM-hopeaa. Uransa hän lopetti kauden 1930 jälkeen.
Saavutuksia

Jääpallo:
kaksi SM-hopeaa 1926 ja 1930
6 A- ja 1 B-maaottelua
Jh

Jh tarkoittaa seuraavia:
Harlequin Air, IATA-koodi JH, lentoyhtiö
juveniilihormoni, JH, hormoni.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Jh”, voi hakea sivunnimihaulla, laajalla sivunnimihaulla tai tekstihaulla.
Jan Huokko

| Jan Huokko |
| --- | --- |

Henkilötiedot
Syntynyt: 11. kesäkuuta 1974 (ikä 50) Värmdö, Ruotsi
Kansalaisuus:   Ruotsi
Jääkiekkoilija
Pelipaikka:  puolustaja
Maila:  oikea
Pituus:  180 cm
Paino:  85 kg
Pelaajaura
Pääsarjaura:  1992–2006
Seurat:  Leksands IF (SEL/HAS) SaiPa (SML) AIK (SEL/HAS) Södertälje SK (SEL)
| Mitalit> Maa:   Ruotsi.Miesten jääkiekko.MM-kilpailut  | Mitalit> Maa:   Ruotsi.Miesten jääkiekko.MM-kilpailut  | Mitalit> Maa:   Ruotsi.Miesten jääkiekko.MM-kilpailut  | Maa:   Ruotsi> Miesten jääkiekko. |
| --- | --- | --- | --- |
|  Pronssia | Norja 1999 | jääkiekko |  |
Jan Huokko (s. 11. kesäkuuta 1974 Värmdö, Ruotsi) on ruotsalainen uransa lopettanut jääkiekkopuolustaja. Hän oli hyökkäävä puolustaja, joka teki Elitserienissä enemmän maaleja kuin syötti, vaikka pelasikin puolustajana. Huokko teki Elitserienissä 13 kauden aikana 522 ottelussa pisteet 113+111=224 ja keräsi 381 jäähyminuuttia. Huokon vanhemmat ovat suomalaisia.
Ura

Huokko on Värmdö HC:n kasvatti, mutta hän aloitti ja pelasi suurimman osan ammattilaisurastaan Leksands IF:ssä. Huokko pelasi alle 18-vuotiaiden EM-kilpailuissa vuonna 1992 voittaen hopeaa ja debytoi Elitserienissä seuraavalla kaudella 1992–1993. Huokko pelasi pitkään Leksandissa. Hän voitti kaudella 1998–1999 Elitserienin puolustajien maalipörssin 21 maalillaan, joka oli liigan uusi yhden kauden ennätys, mutta sen on rikkoi kuitenkin Patrik Hersley 24 osumallaan kaudella 2013–2014. Huokko valittiin kauden jälkeen myös Norjassa pelattaviin MM-kilpailuihin keväällä 1999, joista hän voitti pronssia.
Huhtikuussa 2001 Huokko siirtyi jääkiekon SM-liigassa pelaavaan SaiPaan kaudeksi 2001–2002. Hän pelasi joukkueessa 24 ottelua pistein 4+4=8. Hänestä ei kuitenkaan tullut profiilipakkia, vaikka pelasikin kohtalaisen alkukauden ja laukoi hyvin sekä näytti välillä taitojaan.  Hänet myytiin takaisin Ruotsiin AIK:hon. SaiPa oli Huokon ainoa ulkomaalaisseura.
Elitserienistä HockeyAllsvenskaniin pudonneessa AIK:ssa Huokko pelasi myös kauden 2002–2003 ja kolme seuraavaa kautta kului Södertälje SK:ssa. Kaudeksi 2006–2007 Huokko palasi taas Leksands IF:ään, joka pelasi HockeyAllsvenskanissa. Hän oli kausina 2006–2007, 2007–2008 ja 2008–2009 Allsvenskanin eniten maaleja tehnyt puolustaja. Näistä ensimmäisellä myös eniten pisteitä tehnyt. Kaudesta 2007–2008 Huokko oli myös joukkueen kapteeni.
Huokko lopetti uransa marraskuussa 2009 polvivamman takia. Kauden 2009–2010 aikana hän pelasi vain viisi ottelua.